open-index/open-wikipedia-markdown huggingface dataset:
ซีไอทีวี

**ซีไอทีวี** (อังกฤษ: CITV (ย่อมาจาก Children's ITV)) เป็นรายการโทรทัศน์สำหรับเด็ก ในสหราชอาณาจักร ซึ่งถูกนำเสนอโดยบริษัท ITV Digital Channels ออกอากาศทุกวันตั้งแต่เวลา 06.00 - 18.00 น. เดิมซีไอทีวีเป็นเพียงรายการโทรทัศน์สำหรับเด็ก แต่เมื่อ พ.ศ. 2549 เป็นต้นมา ซีไอทีวีได้กลายเป็นสถานีโทรทัศน์สำหรับเด็ก

## ประวัติ
### การออกอากาศครั้งแรกภายใต้ชื่อ Watch It! และ Children's ITV (พ.ศ. 2523 - 2532)
ขณะนั้น ซีไอทีวีมีชื่อว่า Watch It! ก่อนที่จะรู้จักกันในชื่อ Children's ITV โดยชื่อ Watch It! นี้เริ่มใช้เมื่อวันที่ 29 ธันวาคม พ.ศ. 2523 ในขณะนั้น Watch It! จะออกอากาศทุกวันเสาร์อาทิตย์ เวลา 16.15 - 17.15 น.

วันจันทร์ที่ 3 มกราคม พ.ศ. 2526 Watch It! ได้ถูกเปลี่ยนชื่อมาเป็น Children's ITV ออกอากาศทุกวันเสาร์อาทิตย์ เวลา 16.00 - 17.15 น. โดยในช่วง 15 นาทีแรกที่เพิ่มเข้ามานั้น จะเป็นการเตรียมการออกอากาศล่วงหน้า 15 นาที ก่อนที่เด็ก ๆ ทั้งหลายจะเลิกเรียนกัน

และเมื่อเดือนกันยายน พ.ศ. 2528 ทางบีบีซี ก็ได้เผยโฉมรายการสำหรับเด็กของตัวเองเช่นกัน คือ ซีบีบีซี (อังกฤษ: CBBC (ย่อมาจาก Children's BBC)

### ยุคของ เดอะ สโตนวอลล์ โปรดักชั่นส์ (พ.ศ. 2532 - 2534)
ตั้งแต่วันที่ 3 เมษายน พ.ศ. 2532 เดอะ สโตนวอลล์ โปรดักชันส์ ซึ่งเป็นบริษัทผลิตรายการโทรทัศน์อิสระในยุคนั้น ได้รับสิทธิให้เข้ามาควบคุมการออกอากาศรายการต่าง ๆ ของ Children's ITV 

### ยุคที่ ITV Central เข้ามาควบคุม (พ.ศ. 2534 - 2543)
หลังจากนั้นเมื่อวันที่ 1 เมษายน พ.ศ. 2534 ITV Central ก็ได้เข้ามาควบคุมการออกอากาศเนื้อหาต่าง ๆ ที่อยู่ในรายการซีไอทีวี

หลังจากนั้น เมื่อปี พ.ศ. 2535 ก็ได้มีการเปลี่ยนไตเติ้ลประจำรายการใหม่ และยังให้คำย่อของ *Children's ITV* ว่า *CITV* อีกด้วย

และเมื่อเดือนมิถุนายน พ.ศ. 2541 ก็ได้มีการเปลี่ยนตราสัญลักษณ์ประจำสถานี จากแบบเดิมที่มีอักษร C สีแดง พร้อมอักษร itv สีขาวอยู่ข้างหลัง และตัวอักษรเป็นตัวหนาทั้งหมด มาเป็นแบบที่มีอักษร C สีแดง พร้อมอักษร iTV เปลี่ยนเป็นสีน้ำเงิน รวมทั้งเปลี่ยนแบบตัวอักษรใหม่ให้ดูมีลูกเล่นมากขึ้น และให้อยู่บนวงกลมสีเหลืองทั้งหมด

### การเปลี่ยนแปลงจากรายการโทรทัศน์ไปสู่สถานีโทรทัศน์ (พ.ศ. 2549)
เมื่อวันที่ 11 มีนาคม 2549 ซีไอทีวีได้ถูกเปลี่ยนแปลงจากรายการโทรทัศน์ มาเป็นสถานีโทรทัศน์ และได้เปลี่ยนตราสัญลักษณ์ พร้อมทั้งไตเติ้ลของสถานีด้วย โดยเปลี่ยนตราสัญลักษณ์จากเดิม ที่ใช้ตั้งแต่ พ.ศ. 2541 มาเป็นแบบใหม่ คือ ให้ตัว C ตัวใหญ่อยู่บนสี่เหลี่ยมข้าวหลามตัด พร้อมทั้งตัวอักษร itv ให้อยู่บนตัว C และยุติการออกอากาศในวันที่ 1 กันยายน ค.ศ. 2023
## การเปลี่ยนแปลงไปสู่สถานีโทรทัศน์สำหรับเด็ก
ซีไอทีวีมีแนวโน้มที่จะเปลี่ยนจากรายการโทรทัศน์เป็นสถานีโทรทัศน์เมื่อปี พ.ศ. 2544 แต่ไม่สามารถทำได้ เนื่องจากขาดงบประมาณ 25% ที่เหลือ หลังจากนั้นซีไอทีวีก็ได้เปลี่ยนจากรายการโทรทัศน์มาเป็นสถานีโทรทัศน์อย่างสมบูรณ์เมื่อวันที่ 11 มีนาคม 2549 พร้อมทั้งการออกแบบตราสัญลักษณ์ และไตเติ้ลใหม่
## รายการที่ออกอากาศในสถานีโทรทัศน์ซีไอทีวี
รายการที่ออกอากาศในสถานีโทรทัศน์ซีไอทีวีทั้งหมดจะเป็นรายการสำหรับเด็ก
## แหล่งข้อมูลอื่น
เว็บไซต์ซีไอทีวี 

หมวดหมู่:สถานีโทรทัศน์ในสหราชอาณาจักร
สถานีแทดงกัง

**สถานีแทดงกัง** () เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ ตั้งอยู่ริมใกล้กับแม่น้ำแทดง ซึ่งเป็นที่มาของชื่อสถานี เปิดใช้งานครั้งแรกตั้งแต่วันที่ 1 ตุลาคม พ.ศ. 2469

## อ้างอิง

แทดงกัง
พวงแก้วไทย

**พวงแก้วไทย** () เป็นพืชในสกุลพวงแก้วกุดั่น วงศ์พวงแก้วกุดั่น เป็นไม้เลื้อย ใบประกอบ ใบย่อย 3 ใบ ผิวใบมีขนนุ่มทั้งสองด้าน ดอกช่อ มีดอกย่อยจำนวนมาก ออกดอกเดือนตุลาคม–พฤศจิกายน เป็นไม้ถิ่นเดียวในประเทศไทย พบครั้งแรกโดย T. Shimizu ชาวญี่ปุ่น ที่ดอยเชียงดาว จังหวัดเชียงใหม่ ชื่อสปีชีส์ตั้งเป็นเกียรติให้แก่ประเทศไทย
 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 39.

หมวดหมู่:สกุลพวงแก้วกุดั่น
รัตนาภรณ์ สนวนรัมย์

**รัตนาภรณ์ สนวนรัมย์** เกิดวันที่ 9 เมษายน พ.ศ. 2523 ที่กรุงเทพมหานคร เป็นนักกีฬาวอลเลย์บอลหญิงทีมชาติไทย ตำแหน่ง บอลเร็ว เริ่มเล่นวอลเลย์บอลตั้งแต่อายุ 8 ปี ขณะเรียนอยู่ชั้น ม.2 และเธอเป็นนักวอลเลย์บอลหญิงทีมชาติไทย

## สโมสร
*  อยุธยา เอ.ที.ซี.ซี. (2013–2014)
*  กรุงเทพ (2014–2015) 
*  สุพรีม ชลบุรี  (2015–2017)

## อ้างอิง
เคิร์ต แมฟลิน

**เคิร์ต แกรห์ม แมฟลิน** () เกิดเมื่อวันที่ 8 สิงหาคม ค.ศ. 1983 เป็นนักสนุกเกอร์อาชีพสัญชาติอังกฤษ-นอร์เวย์ นอกจากนี้ยังเป็นผู้เล่นที่ต่อเบรกดี แมฟลินยังเป็นผู้เล่นคนที่ 21 ที่ทำแม็กซิมัมเบรกมากกว่าหนึ่งครั้งในการเล่นอาชีพ

## อ้างอิง

หมวดหมู่:นักสนุกเกอร์ชาวอังกฤษ
หมวดหมู่:นักสนุกเกอร์ชาวนอร์เวย์
หมวดหมู่:นักกีฬาจากลอนดอน
หมวดหมู่:บุคคลจากลอนดอนโบโรลูวิชัม
ซารีว็อน

**ซารีว็อน** () เป็นนครในจังหวัดฮวังแฮเหนือ ประเทศเกาหลีเหนือ เป็นเมืองหลวงและเมืองที่ใหญ่ที่สุดของจังหวัดฮวังแฮเหนือ มีประชากรอาศัยราว 307,764 คน

## การคมนาคม
ซารีว็อนมีรถไฟให้บริการที่สถานีซารีว็อนช็องนย็อน และสถานีช็องบัง ในสายพย็องบู

## เมืองพี่น้อง
*  ลาฮอร์ ประเทศปากีสถาน
*  ราฟาเอล ลารา กราฮาเลส (Rafael Lara Grajales) ประเทศเม็กซิโก
*  เซแกชแฟเฮร์วาร์ ประเทศฮังการี

## อ้างอิง

## แหล่งข้อมูลอื่น
* Information about the potassic/potash fertilizer complex
* Basic statistics about Sariwon 
* News about Sariwon's pediatric hospital 
* Photo of entrance to the city
* Photo of a street scene
*  Photo of a street scene
* City profile of Sariwon
* ''Folk Street in Sariwon'' picture album at Naenara

หมวดหมู่:นครในประเทศเกาหลีเหนือ
สถานีพาจู

**สถานีพาจู** () เป็นสถานีรถไฟสายคย็องอึย

พาจู
พาจู
หมวดหมู่:สิ่งก่อสร้างในจังหวัดคย็องกี
เทียนน้อย

**เทียนน้อย** () เป็นพืชในสกุลเทียนดอก วงศ์เทียนดอก เป็นไม้ล้มลุก อายุปีเดียว ต้นอวบน้ำ ไม่ค่อยแตกกิ่ง โคนต้นสีม่วงแดง ขอบใบจักฟันเลื่อย ดอกสีชมพูอ่อน ผลรูปรี ออกดอกช่วงตุลาคม–พฤศจิกายน ชอบที่สูงและอากาศหนาวเย็น เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ ดอยเชียงดาว จังหวัดเชียงใหม่

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 187.

หมวดหมู่:สกุลเทียนดอก
อูรานชิเมกีน โมนค์เอร์เดเน

**อูรานชิเมกีน โมนค์เอร์เดเน** (Uranchimegiin Mönkh-Erdene; ) เกิดเมื่อ 20 มีนาคม พ.ศ. 2525 เป็นนักมวยสากลสมัครเล่นชาวมองโกเลีย ติดทีมชาติมองโกเลียเข้าแข่งขันกีฬาโอลิมปิกถึง 3 ครั้งคือ พ.ศ. 2547 2551 และ 2555 เขาประสบความสำเร็จได้เหรียญทองแดงในกีฬาโอลิมปิก พ.ศ. 2555 และได้เหรียญเงินในกีฬาเอเชียนเกมส์ พ.ศ. 2549 โดยในรอบชิงชนะเลิศแพ้ฮู ชิงจากจีน 

## อ้างอิง

*2nd Qualifier
หมวดหมู่:นักมวยสากลสมัครเล่นชาวมองโกเลีย
หมวดหมู่:นักกีฬาเหรียญเงินเอเชียนเกมส์
หมวดหมู่:นักกีฬาเหรียญทองแดงโอลิมปิก
พรรคความเป็นปึกแผ่นแห่งชาติ (สิงคโปร์)

**พรรคความเป็นปึกแผ่นแห่งชาติ** (; จีนตัวย่อ: 国民团结党; จีนตัวเต็ม: 國民團結黨) เป็นพรรคฝ่ายค้านในสิงคโปร์ ก่อตั้งเมื่อ พ.ศ. 2530 และเข้าร่วมในพันธมิตรประชาธิปไตยสิงคโปร์เมื่อ พ.ศ. 2544 ก่อนจะถอนตัวออกมาใน พ.ศ. 2550 ปัจจุบันไม่มีสมาชิกพรรคได้รับเลือกตั้ง แต่สตีฟ เชีย อดีตเลขาธิการพรรคได้รับเลือกเป็นสมาชิกสภาแบบไม่ใช่สมาชิกตามรัฐธรรมนูญระหว่าง พ.ศ. 2544 – 2549 ซึ่งคัดเลือกจากผู้ไม่ได้รับการเลือกตั้งที่ได้คะแนนสูงสุด

## ประวัติ
พรรคนี้ก่อตั้งโดยนักธุรกิจชนชั้นกลางในเดือนกรกฎาคม พ.ศ. 2530 เข้าร่วมการเลือกตั้งตั้งแต่ พ.ศ. 2531 ใน พ.ศ. 2544 พรรคนี้เป็นสมาชิกร่วมก่อตั้งพันธมิตรประชาธิปไตยสิงคโปร์ โดยร่วมกับพรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ประธานพันธมิตรคือ เชียม ซีตง ผู้นำพรรคประชาชนสิงคโปร์

ในการเลือกตั้ง พ.ศ. 2544 เชียมได้รับเลือกตั้ง ส่วนเชียได้เป็นสมาชิกรัฐสภาแบบนอกรัฐธรรมนูญ ในการเลือกตั้ง พ.ศ. 2549 เชียมได้รับเลือกตั้งอีกครั้ง ส่วนเชียได้เป็นสมาชิกแบบนอกรัฐธรรมนูญเช่นเดิม ต่อมา ใน พ.ศ. 2550 พรรคถอนตัวออกจากพันธมิตรประชาธิปไตยสิงคโปร์ เซบาสเตียน เตา ขึ้นมาเป็นผู้นำพรรคแทนสตีฟ เชีย

## วัตถุประสงค์ทางการเมือง
นโยบายของพรรคคือสร้างประชาธิปไตยแบบหลายพรรคการเมือง เป็นกลุ่มการเมืองที่เคลื่อนไหวเพื่อสะท้อนถึงความต้องการและความกังวลของประชาชน เป็นเวทีที่เชื่อถือได้สำหรับประชาชนในการแสดงความคิดเห็นและความกังวลที่มีอิทธิพลต่อการเมืองของรัฐบาล

## อ้างอิง

## แหล่งข้อมูลอื่น
* nsp.sg 
หมวดหมู่:ขบวนการทางการเมืองในประเทศสิงคโปร์
หมวดหมู่:พรรคการเมืองสิงคโปร์
พรรคการตื่นตัวแห่งชาติอูเลมา

**พรรคการตื่นตัวแห่งชาติอูเลมา** (Ulema National Awakening Party; ภาษาอินโดนีเซีย: Partai Kebangkitan Nasional Ulama) เป็นพรรคการเมืองในอินโดนีเซียที่นิยมอิสลาม เข้าร่วมในการเลือกตั้ง พ.ศ. 2552 แต่ไม่ได้รับเลือก โดยพื้นที่ที่ได้คะแนนสูงสุดคือชวาตะวันออก
## อ้างอิง

หมวดหมู่:ขบวนการทางการเมืองในประเทศอินโดนีเซีย
กบฏซัตสึมะ

**กบฏซัตสึมะ** หรือ **สงครามเซนัน** (: สงครามภาคหรดี") เป็นการก่อกบฎของกลุ่มซามูไรที่ต่อต้านรัฐบาลเมจิใหม่ (รัฐบาลองค์จักรพรรดิ) เก้าปีภายหลังเริ่มยุคเมจิ การกบฏเกิดขึ้นในปลายเดือนมกราคม 1877 และดำเนินไปถึงเดือนกันยายนในปีเดียวกัน เมื่อผู้นำของฝ่ายกบฏ ไซโง ทากาโมริ ได้จบชีวิตลง

การกบฏเกิดขึ้นในอดีตแคว้นซัตสึมะบนเกาะคีวชู แคว้นนี้เป็นแคว้นที่มีบทบาทสำคัญที่สนับสนุนฝ่ายองค์จักรพรรดิในสงครามโบชิง ซึ่งภายหลังจากก่อตั้งรัฐบาลเมจิและสถาปนาจักรวรรดิญี่ปุ่น อดีตแคว้นซัตสึมะก็กลายเป็นที่พำนักของเหล่าอดีตซามูไรจำนวนมาก อดีตซามูไรเหล่านี้ได้สูญเสียสถานะทางสังคมตลอดจนบรรดาอภิสิทธิทั้งหลายจากการปฏิรูปการทหารของรัฐบาล ซามูไรได้ถูกแทนที่ด้วยปืนไรเฟิลจากตะวันตก ทำให้ไม่มีใครว่าจ้างซามูไรเหล่านี้ให้ไปคุ้มครองอีกต่อไป จนเกิดเป็นความคับแค้นใจต่อรัฐบาลเมจิขึ้น 

230px|thumb|ภาพข่าว: ไซโง ทากาโมริ ในเครื่องแบบทหารฝรั่งเศส รายล้อมไปด้วยบรรดาแม่ทัพของเขา|left
ไซโง ทากาโมริ เป็นหนึ่งในขุนพลคนสำคัญที่เคยอยู่ฝ่ายจักรพรรดิและร่วมโค่นล้มรัฐบาลเอโดะ ทำให้ภายหลังการตั้งรัฐบาลเมจิ เขาได้เป็นหนึ่งในผู้นำอาวุโสของรัฐบาล ในปี 1873 เขาเป็นคนเสนอให้ญี่ปุ่นทำสงครามเพื่อยึดครองเกาหลี โดยมีเหตุผลว่า สงครามกับเกาหลีนั้นเป็นทั้งประโยชน์ต่อชาติญี่ปุ่น และก็เป็นประโยชน์ต่อบรรดาอดีตซามูไรที่จะได้แสวงหาการตายแบบมีเกียรติและศักดิ์ศรี แต่ข้อเสนอของเขาก็ได้รับการปฏิเสธ ภายหลังแผนการของเขาถูกปฏิเสธ เขาก็ลาออกจากทุกตำแหน่งในรัฐบาลเพื่อเป็นการประท้วงและกลับไปยังคาโงชิมะ บ้านเกิดของเขา เขาได้สนับสนุนบรรดาอดีตซามูไรเหล่านี้ โดยได้เปิดสำนักเป็นของตัวเองในคาโงชิมะ สอนเกี่ยวกับวิถีนักรบ และในที่สุดก็มีสาขาถึง 132 สาขาทั่วทั้งจังหวัด นอกจากนี้เขายังจัดตั้งโรงเรียนสรรพาวุธขึ้น โดยเน้นไปที่การสอนองค์กรการเมืองกำลังรบกึ่งทหารมากกว่าสิ่งอื่นใด จนในที่สุด ไซโงก็ได้รับแรงสนับสนุนมากมาย และตัดสินใจเผชิญหน้ารัฐบาลองค์จักรพรรดิ

## อ้างอิง

## แหล่งข้อมูลอื่น

* Satsuma Rebellion: Satsuma Clan Samurai Against the Imperial Japanese Army 
* Organization of Imperial and Satsuma Forces

ซัตสึมะ
หมวดหมู่:การฟื้นฟูสมัยเมจิ
ปลาฉลามมาโก

**ปลาฉลามมาโก** () ปลากระดูกอ่อนจำพวกปลาฉลามในสกุล *[[Isurus]]* (/อิ-ซัว-รัส/) ในวงศ์ Lamnidae อันเป็นวงศ์เดียวกับปลาฉลามขาว ซึ่งเป็นปลากินเนื้อและสัตว์กินเนื้อที่ใหญ่ที่สุดในโลกที่ยังคงสืบทอดเผ่าพันธุ์มาจนถึงปัจจุบัน

ปลาฉลามมาโก จัดเป็นปลาฉลามที่มีความปราดเปรียวว่องไว เป็นปลาฉลามที่ว่ายน้ำได้เร็วที่สุดในโลก โดยทำความเร็วได้ถึง 50-70 กิโลเมตรต่อชั่วโมง ทั้งนี้เป็นผลมาจากการขยับหางที่เว้าเป็นรูปพระจันทร์เสี้ยวขนาดใหญ่ ซึ่งสามารถเพิ่มความเร็วได้ในช่วงระยะเวลาเสี้ยววินาที เพื่อใช้ในการล่าเหยื่อประเภทต่าง ๆ เช่น โลมา, แมวน้ำ หรือเต่าทะล จากการจู่โจมจากด้านล่าง อีกทั้งยังสามารถกระโดดได้พ้นน้ำได้สูงถึง 9 เมตรอีกด้วย เป็นปลาที่มีดวงตากลมโตสีดำสนิท ภายในปากมีฟันแหลมคมจำนวนมากจนล้นออกนอกปาก จัดเป็นปลาฉลามอีกจำพวกหนึ่งที่ทำอันตรายมนุษย์ได้

เป็นปลาที่ถือกำเนิดมาจากตั้งแต่ยุคครีเตเชียสจนถึงควอเทอนารี (ประมาณ: 99.7 ถึง 0.781 ล้านปีก่อน)

จำแนกออกได้เป็น 2 ชนิด ที่ยังคงสืบทอดเผ่าพันธุ์มาจนถึงปัจจุบัน มีความยาวประมาณ 2.5 ถึง 4.5 เมตร (8.2 ถึง 14.8 ฟุต) และน้ำหนักมากที่สุดถึง 800 กิโลกรัม (1,800 ปอนด์)

โดยคำว่า "มาโก" มาจากภาษามาวรี หมายถึง ปลาฉลามหรือฟันปลาฉลาม

## การจำแนก

* *[[Isurus oxyrinchus]]* (Rafinesque, 1810) (ปลาฉลามมาโกครีบสั้น)
* *[[Isurus paucus]]* (Guitart-Manday, 1966) (ปลาฉลามมาโกครีบยาว)
*†*[[Isurus desori]]* (Agassiz, 1843)
*†*[[Isurus escheri]]*  Agassiz 1843
*†*[[Isurus flandricus]]* (Leriche, 1910)
*†*[[Isurus hastalis]]*  Agassiz, 1843
*†*[[Isurus minutus]]* (Agassiz, 1843)
*†*[[Isurus nakaminatoensis]]* (Saito, 1961)
*†*[[Isurus oxyrhinchus]]*  Rafinesque 1810
*†*[[Isurus planus]]* (Agassiz, 1856)
*†*[[Isurus praecursor]]* (Leriche, 1905)
*†*[[Isurus rameshi]]* (Mehrotra, Mishra & Srivastava, 1973)
*†*[[Isurus spallanzani]]*  Rafinesque 1810

[thumb|240px|left|ฟอสซิลฟันของปลาฉลามมาโกชนิด ''[Isurus hastalis|I. hastalis'']]

## อ้างอิง

## แหล่งข้อมูลอื่น

หมวดหมู่:อันดับปลาฉลามขาว
บิซิน

**บิซิน** () เป็นสารอะโพแคโรทีนอยด์ มีสูตรเคมีคือ C25H30O4 ลักษณะเป็นผลึกสีส้ม พบได้ในเมล็ดต้นคำแสด (*Bixa orellana*) ซึ่งภายในมีปริมาณบิซินถึง 70-80% บิซินเป็นสารที่ไม่เสถียร เมื่อเกิดการไอโซเมอไรเซชันจะกลายเป็นทรานส์-บิซิน (เบต้า-บิซิน) ซึ่งเป็นไอโซเมอร์พันธะคู่

บิซินละลายในไขมัน แต่ไม่ละลายน้ำ เมื่อผสมกับแอลคาไลน์ หมู่เมทิลเอสเทอร์ของบิซินจะทำปฏิกิริยาเกิดเป็นสารกลุ่มกรดไดคาร์บอกซิลิก คือ นอร์บิซิน (norbixin)

## อ้างอิง

## แหล่งข้อมูลอื่น
* 
* 

หมวดหมู่:แคโรทีนอยด์
หมวดหมู่:กรดคาร์บอกซิลิก
หมวดหมู่:เอสเทอร์
พิกเซล (ภาพยนตร์)

***พิกเซล*** () เป็นภาพยนตร์อเมริกันนวนิยายวิทยาศาสตร์ แนวแอ็กชัน ตลก ผลิตโดย โคลัมเบียพิกเจอส์ 1492 พิกเจอส์ และ แฮปปีเมดิสันโปรดักชัน กำกับโดย คริส โคลัมบัส เขียนบทโดย ทิม เฮอร์ลิฮี และ ทิโมธี ดาวลิ่ง อ้างอิงจากภาพยนตร์ในชื่อเดียวกันของผู้กำกับชาวฝรั่งเศส แพทริค ฌอง ภาพยนตร์เรื่องนี้ถ่ายทำด้วยเทคนิคคอมพิวเตอร์ และเทคนิคพิเศษผ่านทางวิดีโอภาพเคลื่อนไหวของตัวละครเกม  นำแสดงโดย อดัม แซนด์เลอร์, เควิน เจมส์, มิเชล โมนาแกน, ปีเตอร์ ดิงค์เลจ, จอช แก็ด, ไบรอัน ค็อกซ์, แฮลซีย์ เบนสัน และ เจน คราเคาสกี เป็นเรื่องราวของมนุษย์ต่างดาวได้ค้นพบวิดีโอฟีดของเกมอาร์เคดคลาสสิค และตีความผิด ๆ ว่ามันเป็นคำประกาศสงคราม พวกเขาก็เลยมาโจมตีโลกมนุษย์และใช้วิดีโอเกมเป็นตัวอย่างการโจมตีของพวกเขา แรงบันดาลใจจากเกมส์ แพ็ก-แมน และ สเปซอินเวเดอร์ส ในตอนนี้ประธานาธิบดีสหรัฐฯ จะต้องเรียกตัวเพื่อนผู้เคยร่วมเล่นเกมอีสปอร์ตกับเขามาช่วยกอบกู้โลกไม่ให้ถูกทำลาย

ภาพยนตร์เริ่มถ่ายทำเมื่อวันที่ 2 มิถุนายน 2014 ในโทรอนโต ประเทศแคนาดา เปิดตัวในรูปแบบ 2 มิติ, 3 มิติ และไอแมกซ์ ในวันที่ 24 กรกฎาคม 2015 ภาพยนตร์เรื่องนี้ทำรายได้กว่า 234 ล้านดอลลาร์สหรัฐ แต่ได้รับคำวิจารณ์ด้านลบจากนักวิจารณ์

## อ้างอิง

## แหล่งข้อมูลอื่น

*
*

หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่มีฉากในทำเนียบขาว
หมวดหมู่:ภาพยนตร์การลักพาตัวโดยเอเลียน
หมวดหมู่:เรื่องราวจากภาพยนตร์สั้น
หมวดหมู่:ภาพยนตร์ที่มีฉากในปี พ.ศ. 2558
หมวดหมู่:ภาพยนตร์เกี่ยวกับวิดีโอเกม
ปลาทูปากจิ้งจก

**ปลาทูปากจิ้งจก** () เป็นปลาทะเลชนิดหนึ่งในสกุลปลาทู (*Rastrelliger*) มีรูปร่างทั่วไปคล้ายกับปลาลังหรือปลาทูโม่ง (*R. kanagurta*) แต่มีขนาดความยาวเท่าปลาทู (*R. neglectus*) ความกว้างของลำตัวน้อยกว่าปลาลัง ปากแหลม ด้านบนลำตัวมีสีน้ำเงิน แวววาว ด้านท้องมีสีขาวเงิน มีความยาวประมาณ 15-20 เซนติเมตร พบกระจายพันธุ์ในน่านน้ำไทยทั้งด้านอ่าวไทยและทะเลอันดามัน โดยกินแพลงก์ตอนเป็นอาหารในระดับผิวน้ำและกลางน้ำ

ปลาทูปากจิ้งจกมีเนื้อหยาบแข็ง รสชาติไม่อร่อย ดังนั้นจึงไม่เป็นที่นิยมรับประทาน แต่บางครั้งอาจพบเห็นขายปะปนมากับปลาทูชนิดอื่น ๆ โดยรายงานขององค์การอาหารและการเกษตรแห่งสหประชาชาติ (เอฟเอโอ) รายงานว่าปลาทูปากจิ้งจกไม่ใช่ปลาเศรษฐกิจ แต่ในรายงานของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (ไอยูซีเอ็น) รายงานว่าในแต่ละปีมีการจับรวมเป็นน้ำหนักมากกว่า  800,000 ตัน 

## อ้างอิง

## แหล่งข้อมูลอื่น

*รูปและข้อมูลเพิ่มเติม 
หมวดหมู่:วงศ์ปลาอินทรี
หมวดหมู่:ปลาเศรษฐกิจหมวดหมู่:ปลาที่พบในประเทศไทย
แขวงซงจุง

**แขวงซงจุง** () เป็นแขวง *(ทง)* ของเขตคังบุกในกรุงโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 4 และ 9 ได้ถูกรวมเข้าด้วยกัน

## ดูเพิ่ม
*เขตการปกครองของประเทศเกาหลีใต้

## อ้างอิง

## แหล่งข้อมูลอื่น
*Gangbuk-gu official website
*Gangbuk-gu map at the Gangbuk-gu official website
* Songjung-dong resident office website 

ซงจุง
แขวงซูยู

**แขวงซูยู** () เป็นแขวง *(ทง)* ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงซูยูถูกแบ่งออกเป็นแขวงอินซู (แขวงซูยู 5 และ 6), แขวงอูอี (แขวงซูยู 4) และ แขวงซูยู (แขวงซูยู 1,2 และ 3)

## อ้างอิง

## แหล่งข้อมูลอื่น
*Gangbuk-gu official website
*Gangbuk-gu map at the Gangbuk-gu official website
*Suyu 1-dong resident office website 
*Suyu 2-dong resident office website 
*Suyu 3-dong resident office website 

ซูยู
เขตคังบุก

**เขตคังบุก** (; ฮันกึล: 강북구; ฮันจา: 江北區) เป็นหนึ่งใน 20 เขตที่อยู่ในโซล ประเทศเกาหลีใต้ ตั้งอยู่ทางทิศเหนือของแม่น้ำฮัน เขตนี้ถูกแยกออกจากเขตโทบง ในปี ค.ศ. 1995 นายกเทศมนตรีของเขตนี้คือ พัก คย็อม-ซู (박겸수)

## เขตการปกครอง
*แขวงซงจุง (송중동; 松中洞)
*แขวงซงช็อน (송천동; 松泉洞)
*แขวงซัมกักซัน (삼각산동; 三角山洞)
*แขวงซัมยัง (삼양동; 三陽洞)
*แขวงมีอา (미아동; 彌阿洞) 
*แขวงพ็อน (번동;  樊洞)
*แขวงซูยู (수유동; 水踰洞)
*แขวงอินซู (인수동; 仁壽洞)
*แขวงอูอี (우이동; 牛耳洞)

## การคมนาคม
### ทางรถไฟ
*โซล เมโทร
;*รถไฟใต้ดินโซล สาย 4
;;;(เขตโทบง) ← ซูยู — มีอา — มีอาซากอรี → (เขตซ็องบุก)

## เมืองพี่เมืองน้อง
### ภายในประเทศ
* อำเภอโพซ็อง ประเทศเกาหลีใต้
* ทังจิน ประเทศเกาหลีใต้
* คิมช็อน ประเทศเกาหลีใต้
* อำเภอโคซ็อง ประเทศเกาหลีใต้
* อำเภอยังพย็อง ประเทศเกาหลีใต้

### ระหว่างประเทศ
* เขตเจียติ้ง เซี่ยงไฮ้ ประเทศจีน
* ทาเตยามะ จังหวัดโทยามะ ประเทศญี่ปุ่น
* เขตต้าตง เฉิ่นหยาง ประเทศจีน
* ยกยาการ์ตา ประเทศอินโดนีเซีย
* แชทัม-เคนต์ รัฐออนแทรีโอ ประเทศแคนาดา

## อ้างอิง

## แหล่งข้อมูลอื่น

* Official web site
ตลาดหลักทรัพย์กัมพูชา

**ตลาดหลักทรัพย์กัมพูชา** (, ) เป็นตลาดหลักทรัพย์ในประเทศกัมพูชา มีวัตถุประสงค์คือ การแลกเปลี่ยนคือการให้บริการอำนวยความสะดวกการไหลของเงินทุน การลงทุน และจัดสรรเงินทุนขึ้นอยู่กับกลไกตลาดทุน ตลาดหลักทรัพย์มีสำนักงานใหญ่อยู่ที่อาคารคานาเดียทาวเวอร์ กรุงพนมเปญ ประเทศกัมพูชา

## ประวัติ
ในเดือนพฤศจิกายนปี พ.ศ. 2549 ตลาดหลักทรัพย์กัมพูชาเป็นบริษัทร่วมทุนระหว่างรัฐบาลกัมพูชาซึ่งถือหุ้นร้อยละ 55 ของทั้งหมดและตลาดหลักทรัพย์เกาหลีใต้ถือหุ้นร้อยละ 45 ภายใต้การกำกับดูแลของ *Securities and Exchange Commission of Cambodia* (SECC)

ปัจจุบันตลาดหลักทรัพย์กัมพูชามีการซื้อขายหลักทรัพย์รายเดียว คือ PPWSA ซึ่งในช่วง 3 ปีแรก รัฐบาลได้อนุญาตให้ซื้อขายหลักทรัพย์ด้วยสกุลเงินดอลลาร์สหรัฐได้ แต่หลังจากนั้นกำหนดให้ซื้อขายหลักทรัพย์ด้วยสกุลเงินเรียลเท่านัน เพื่อส่งเสริมการใช้เงินเรียล ซึ่งเป็นสกุลเงินของประเทศ และลดการพึ่งพาสกุลเงินดอลลาร์สหรัฐที่มีสัดส่วน ร้อยละ 90 ของปริมาณเงินทั้งหมดที่หมุนเวียนอยู่ในกัมพูชา

## บริษัทจดทะเบียน
จาก ข้อมูล ณ 20 กรกฎาคม 2561 มีบริษัทจดทะเบียน 5 บริษัท คือ

#Phnom  Penh Water Supply Authority: PPWSA
#Grand Twins International (Cambodia) Plc: GTI
#Phnom Penh Autonomous Port: PPAP
#Phnom Penh SEZ Plc: PPSP
#Sihanoukville Autonomous Port: PAS

## อ้างอิง

## แหล่งข้อมูลอื่น
* ตลาดหลักทรัพย์กัมพูชา  
* ตลาดหลักทรัพย์กัมพูชา 
* กระทรวงการเงินและการคลัง 

หมวดหมู่:บริษัทที่ก่อตั้งในปี พ.ศ. 2554
หมวดหมู่:ตลาดหลักทรัพย์ในทวีปเอเชีย
โรงเรียนสิริราชอนุสรณ์

**โรงเรียนสิริราชอนุสรณ์**  เป็นโรงเรียนระดับมัธยมศึกษา สังกัดองค์การบริหารส่วนจังหวัดสระแก้ว ตั้งอยู่ที่ 193 หมู่ 9 ตำบลบ้านแก้ง อำเภอเมืองสระแก้ว จังหวัดสระแก้ว

## สัญลักษณ์ประจำโรงเรียน

* **สีประจำโรงเรียน :** ฟ้า-เหลือง
: สีฟ้า หมายถึง ปัญญาก้าวไกล
: สีเหลือง หมายถึง ยึดมั่นคุณธรรม

**คติพจน์ :**สุสสูสํลภเต   ปัญญํ 
* **ความหมายคติพจน์ :** ตั้งใจฟังย่อมได้ปัญญา
* **ต้นไม้ประจำโรงเรียน :** ต้นเฟื่องฟ้า-ดอกเฟื่องฟ้า
* **เอกลักษณ์ :**ยิ้มง่าย ไหว้เป็น วจีไพเราะ

## <br> ประวัติโรงเรียน
*เดิมโรงเรียนบ้านแก้งวิทยาได้แจ้งความประสงค์ขอจัดตั้งสาขาโรงเรียนมัธยมศึกษาในปีการศึกษา ๒๕๓๕ ไปยังสำนักงานสามัญศึกษาจังหวัดปราจีนบุรี เพื่อดำเนินการจัดส่งข้อมูลให้กรมสามัญศึกษาพิจารณา กรมสามัญศึกษาพิจารณาแล้วอนุญาตให้ โรงเรียนบ้านแก้งวิทยาดำเนินการจัดตั้งสาขาโรงเรียนมัธยมศึกษาที่ตำบลบ้านแก้ง อำเภอสระแก้ว จังหวัดปราจีนบุรี(ในขณะนั้น)ในปีการศึกษา ๒๕๓๕ โดยมีนายกฤษณ สุนทรกิจพาณิชย์ อาจารย์ ๒ ระดับ ๕ โรงเรียนบ้านแก้งวิทยา เป็นผู้ประสานงาน ณ โรงเรียนบ้านแก้งวิทยา สาขาหนองสามขา หมู่ที่ ๙ ตำบลบ้านแก้ง อำเภอสระแก้ว จังหวัดปราจีนบุรี(ในขณะนั้น) เป็นที่สาธารณะประโยชน์และเปิดทำการสอนครั้งแรก เมื่อวันที่ ๑๖ พฤษภาคม ๒๕๓๕ จากนั้น กรมสามัญศึกษา โดยโรงเรียนบ้านแก้งวิทยา สาขาหนองสามขา ได้ดำเนินการขอเข้าทำประโยชน์ในเขตพื้นที่ป่าไม้ เพื่อสร้างโรงเรียนในเขตป่าสงวนแห่งชาติ บริเวณป่าแก่งดินสอ ป่าแก่งใหญ่ และป่าเขาสโตน เนื้อที่ ๔๑ ไร่ ๒ งาน ๒๕ ตารางวา  ในปี พ.ศ. ๒๕๓๖ ได้มีประกาศจัดตั้งจังหวัดสระแก้ว แยกออกจากจังหวัดปราจีนบุรีและพร้อมกันนี้ ได้มีประกาศกรมป่าไม้ เรื่องกำหนดบริเวณพื้นที่ให้ส่วนราชการหรือองค์กรของรัฐ เข้าใช้ประโยชน์ในเขตป่าสงวนแห่งชาติ ฉบับที่ ๔๕๕ / ๒๕๓๖ เพื่อสร้างโรงเรียนสาขาบ้านแก้งวิทยา เนื้อที่ ๔๑ ไร่  ๒ งาน ๒๕ ตารางวา ตั้งแต่วันที่ ๑๖ ธันวาคม ๒๕๓๖
จากนั้นผู้ประสานงานได้ร่วมกับ กำนันไพโรจน์ เที่ยงธรรม กำนันตำบลบ้านแก้ง(ในขณะนั้น)ได้ดำเนินการขอรับการสนับสนุนจากผู้มีอุปการคุณชาวตำบลบ้านแก้งและตำบลใกล้เคียง พร้อมร่วมแรงร่วมมือ พัฒนาพื้นที่ก่อสร้างอาคารเรียนชั่วคราว จำนวน ๑ หลัง ในปี พ.ศ. ๒๕๓๖ เปิดทำการสอนแบบสหศึกษาในระดับ ชั้นมัธยมศึกษาตอนต้น (มัธยมศึกษาปีที่ ๑ - ๓) และต่อมากระทรวงศึกษาธิการได้ประกาศจัดตั้ง โรงเรียนสิริราชอนุสรณ์เมื่อวันที่ ๘ มีนาคม ๒๕๓๘ ซึ่งมีหน่วยงานระดับจังหวัด คือ สำนักงานสามัญศึกษาจังหวัดสระแก้ว สังกัดกรมสามัญศึกษา กระทรวงศึกษาธิการ ดูแลและกรมสามัญศึกษาได้แต่งตั้งให้ นายกฤษณ สุนทรกิจพาณิชย์ รักษาการในตำแหน่ง ครูใหญ่โรงเรียนสิริราชอนุสรณ์ ตามคำสั่ง สศ.ที่ ๑๙๔๘ / ๒๕๓๘  สั่ง ณ วันที่ ๔ พฤษภาคมพ.ศ. ๒๕๓๘ จนกระทั่งถึง ปีการศึกษา ๒๕๔๑ โรงเรียนสิริราชอนุสรณ์ได้ขออนุมัติ เปิดทำการสอนถึงระดับชั้นมัธยมศึกษาตอนปลาย เมื่อวันที่ ๑ เมษายน ๒๕๕๒ โรงเรียนสิริราชอนุสรณ์ ได้ถ่ายโอนเข้าสังกัดองค์การปกครองส่วนท้องถิ่น สังกัดองค์การบริหารส่วนจังหวัดสระแก้ว (อบจ.สระแก้ว) 

## รายนามผู้บริหารสถานศึกษา

## อ้างอิง

## แหล่งข้อมูลอื่น
* เว็บไซต์โรงเรียนสิริราชอนุสรณ์ 

หมวดหมู่:โรงเรียนในจังหวัดสระแก้ว
หมวดหมู่:โรงเรียนสังกัดองค์การบริหารส่วนจังหวัด
หมวดหมู่:โรงเรียนที่ก่อตั้งในปี พ.ศ. 2535
โรงเรียนสิริราชอนุสรณ์
สถานีซูยู

**สถานีซูยู** () เป็นสถานีรถไฟใต้ดินโซล สาย 4 สถานีนี้ตั้งที่ในแขวงซูยู เขตคังบุก โซล

## แผนผังของสถานี

## อ้างอิง

ซูยู
ซูยู
หมวดหมู่:สิ่งก่อสร้างในเขตคังบุก
อิยาเปล

**อิยาเปล** () เป็นเมืองหนึ่งในประเทศชิลี ตั้งอยู่ในจังหวัดโชอาปา แคว้นโกกิมโบ ทางตอนกลางของประเทศ อิยาเปลเป็นเมืองหลักของจังหวัดโชอาปา ถือเป็นเขตบริหารระดับที่สามของประเทศในแง่การปกครองรองจากแคว้นและจังหวัด มีสภาเทศบาลเป็นคณะบริหารและมีนายกเทศมนตรี (*alcalde*) เป็นหัวหน้าคณะบริหาร อิยาเปลก่อตั้งในปี ค.ศ. 1752 (พ.ศ. 2295) และได้ย้ายเมืองมาอยู่ในตำแหน่งปัจจุบันตั้งแต่ ค.ศ. 1788

เมืองอิยาเปลมีประชากรราว 30,000 คน (พ.ศ. 2555) เมืองใหญ่ที่ใกล้ที่สุดคือ โอบาเย (ประชากร 103,000 คน) ซึ่งอยู่ห่างไปทางทิศเหนือราว 250 กิโลเมตร อิยาเปลตั้งอยู่ริมแม่น้ำอิยาเปลและแม่น้ำโชอาปา เมืองมีลักษณะภูมิอากาศแห้งมาก ปริมาณน้ำฝนส่วนใหญ่อยู่ในช่วงฤดูหนาว

## เศรษฐกิจ
เศรษฐกิจหลักของอิยาเปลมาจากภาคเกษตรกรรมและการทำเหมืองแร่ขนาดเล็ก โดยภาคเกษตรใช้พื้นที่ราว 3,500 เฮกตาร์ ครอบคลุมพื้นที่ชลประทานของริโอโชอาปา พืชเศรษฐกิจที่สำคัญของเมืองคือ พืชสกุลส้ม

## สถานที่ท่องเที่ยว
ห่างจากเมืองอิยาเปลไปทางเหนือราว 15 กิโลเมตร เป็นที่ตั้งของอุทยานแห่งชาติลัสชินชิยัส (Las Chinchillas) ซึ่งมีพื้นที่ราว 42 ตารางกิโลเมตร ในเขตอุทยานแห่งชาติสามารถพบตัวชินชิยา สัตว์ฟันแทะขนาดเล็กและเป็นสัตว์ประจำถิ่นที่พบในประเทศชิลีหรือประเทศเพื่อนบ้านเท่านั้น นอกจากนี้ในตัวเมืองยังมีพิพิธภัณฑ์ทางโบราณคดีขนาดเล็กแห่งหนึ่ง และมีสิ่งก่อสร้างทางประวัติศาสตร์ตั้งแต่ยุคล่าอาณานิคม บางแห่งสร้างตั้งแต่ปี ค.ศ. 1780


Illapel.JPG|เมืองอิยาเปล
Municipalidad Illapel.jpg|สำนักงานเทศบาลเมือง


## ดูเพิ่ม
* แผ่นดินไหวในอิยาเปล พ.ศ. 2558

## อ้างอิง
* Diccionario Geográfico de la República de Chile 

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:เมืองในประเทศชิลี
หมวดหมู่:สถานที่ที่มีประชากรในแคว้นโกกิมโบ
มิตซูบิชิ F-15J

**มิตซูบิชิ F-15J/DJ อีเกิล** () คือเครื่องบินขับไล่ F-15C/D เวอร์ชันที่ญี่ปุ่นผลิตภายใต้สิทธิบัตรจากสหรัฐ เพื่อภารกิจของกองกำลังป้องกันตนเองทางอากาศญี่ปุ่น ผู้รับเหมาหลักคือมิตซูบิชิเฮฟวีอินดัสทรีส์ โดยส่งมอบลำแรกในปี 1981 และประกอบในประเทศจำนวนมากเพื่อทดแทน F-104 สตาร์ไฟเตอร์

แม้จะมีพื้นฐานจาก F-15C/D แต่เวอร์ชั่นญี่ปุ่นมีความแตกต่างบางประการ เช่น F-15C/D ที่ใช้งานโดยสหรัฐ ติดตั้งอุปกรณ์สงครามอิเล็กทรอนิกส์ (EW) และระบบรบทางอากาศที่ครบถ้วน ขณะที่ F-15J ถูกตัดบางส่วนออก เช่น ชุดอุปกรณ์กวนสัญญาณและอุปกรณ์ควบคุมสงครามอิเล็กทรอนิกส์ เนื่องจากข้อจำกัดด้านการส่งออกเทคโนโลยีอ่อนไหวของสหรัฐ ญี่ปุ่นจึงต้องพัฒนระบบเตือนภัยเรดาร์และระบบป้องกันตัวเองที่ผลิตโดยบริษัทในประเทศ

อีกประเด็นที่ต่างคือ การบำรุงรักษาและการผลิต F-15J กว่าสองในสามถูกผลิตและประกอบโดยมิตซูบิชิในญี่ปุ่น พร้อมการถ่ายทอดเทคโนโลยีบางส่วน ทำให้โครงสร้างและเครื่องยนต์ เช่น Pratt & Whitney F100-PW-220 ที่ผลิตโดย IHI สามารถซ่อมบำรุงได้ในประเทศ แตกต่างจาก F-15C/D ของสหรัฐที่ขึ้นตรงกับสายการผลิตดั้งเดิม นอกจากนี้ F-15J ผ่านโครงการ MSIP ซึ่งเพิ่มประสิทธิภาพเรดาร์และคอมพิวเตอร์ภารกิจ รวมทั้งโครงการ Japanese Super Interceptor ในปี 2024-2030 ที่จะอัปเกรดเรดาร์ AESA และระบบสงครามอิเล็กทรอนิกส์ใหม่ ซึ่งจะทำให้เหนือกว่า F-15C/D ที่ใช้งานโดยสหรัฐ

## ข้อมูลจำเพาะ
280px|thumb|F-15J เตรียมขึ้นบินที่ฐานทัพอากาศเฮียะกุริ จังหวัดอิบะระกิ
### คุณลักษณะขั้นพื้นฐาน
* **จำนวนนักบิน**: 1
* **ความยาว**: 19.43 เมตร
* **ช่วงปีก**: 13.05 เมตร
* **ความสูง**: 5.63 เมตร
* **พื้นที่ปีก**: 56.5 ตารางเมตร
* **น้ำหนักบรรทุกเปล่า**:  12,700 กิโลกรัม
* **น้ำหนักการทะยานสูงสุด**: 30,845 กิโลกรัม
* **เครื่องยนต์**: 2 × Pratt & Whitney F100-100 หรือ −220 afterburning turbofan
** **แรงขับแห้ง** 77.62 กิโลนิวตัน 
** **แรงขับเผาไหม้** 111.2 กิโลนิวตัน
### สมรรถนะ
* **ความเร็วสูงสุด**
** บินสูง: 2,660+ กิโลเมตร/ชั่วโมง (มัค 2.5+)
**  บินต่ำ: 1,450 กิโลเมตร/ชั่วโมง (มัค 1.2)
* **เพดานบิน**: 20,000 เมตร
* **อัตราการไต่เพดานบิน**: 254 เมตร/วินาที (15,240 เมตร/นาที)

## แหล่งข้อมูลอื่น

* F-15J at ''Globalsecurity.org''
* F-15J fighter on Mitsubishi Heavy Industries .
* 
* 
* 
* 

หมวดหมู่:เครื่องบินขับไล่สัญชาติญี่ปุ่น
หมวดหมู่:เครื่องบินมิตซูบิชิเฮฟวีอินดัสทรีส์
หมวดหมู่:เครื่องบินแมคดอนเนลล์ ดักลาส
หมวดหมู่:อากาศยานไอพ่นสองเครื่องยนต์
หมวดหมู่:ความสัมพันธ์ทางการทหารญี่ปุ่น–สหรัฐ
ซีซีทีวี 8

**ซีซีทีวี-8** เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศวันแรกวันที่ 1 มกราคม พ.ศ. 2537 สถานีโทรทัศน์นี้ออกอากาศประเภทละครโทรทัศน์ เครือข่ายในประเทศสาธารณรัฐประชาชนจีน 

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซีซีทีวี
ซีซีทีวี 10

**ซีซีทีวี 10** () เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อปี 2544 ปัจจุบันออกอากาศผ่านภาคพื้นดิน ทางช่อง 10 ของกรุงปักกิ่ง สถานีช่องนี้ออกอากาศเกี่ยวกับการศึกษา

## แหล่งข้อมูลอื่น
* Official Site 

หมวดหมู่:ซีซีทีวี
เวลาในประเทศชิลี

thumb|180px|เขตเวลาในประเทศชิลี 3 เขต
**เวลาใน[[ประเทศชิลี]]** แบ่งเขตเวลาออกเป็น 3 แบบ ได้แก่
# ชิลีแผ่นดินใหญ่ (ยกเว้นแคว้นมากายาเนส)
#* ในช่วงฤดูหนาวใช้ค่าออฟเซตเวลาสากลเชิงพิกัดเท่ากับ UTC−04:00  (ช้ากว่าเวลาสากลเชิงพิกัด 4 ชั่วโมง)
#* ในช่วงฤดูร้อนใช้ค่าออฟเซตเวลาสากลเชิงพิกัดเท่ากับ UTC−03:00  (ช้ากว่าเวลาสากลเชิงพิกัด 3 ชั่วโมง)
# แคว้นมากายาเนสและลาอันตาร์ตีกาชีเลนา มีค่าออฟเซตเวลาสากลเชิงพิกัดเท่ากับ UTC−03:00 ตลอดปี เริ่มใช้ตั้งแต่ปี พ.ศ. 2560 เป็นต้นมา
# เกาะอีสเตอร์ (รวมถึงเกาะอิสลาซาลัสอีโกเมซที่ไม่มีคนอาศัยอยู่) ซึ่งตั้งอยู่ในมหาสมุทรแปซิฟิกทางทิศตะวันตกของประเทศ
#* ในช่วงฤดูหนาวใช้ค่าออฟเซตเวลาสากลเชิงพิกัดเท่ากับ UTC−06:00 (ช้ากว่าเวลาสากลเชิงพิกัด 6 ชั่วโมง)
#* ในช่วงฤดูร้อนใช้ค่าออฟเซตเวลาสากลเชิงพิกัดเท่ากับ UTC−05:00 (ช้ากว่าเวลาสากลเชิงพิกัด 5 ชั่วโมง)

## ประวัติ
ก่อนวันที่ 28 มกราคม พ.ศ. 2558 ชิลีใช้เวลามาตรฐาน 2 เขตเวลา แต่ละเขตเวลามีเวลาออมแสง ดังนี้
# *เวลามาตรฐานชิลี* (Chile Standard Time, CLT) ใช้บนแผ่นดินใหญ่ทั้งหมด เขตเวลา UTC−04:00 
# *เวลามาตรฐานเกาะอีสเตอร์* (Easter Island Standard Time, EAST) ใช้บนเกาะอีสเตอร์และอิสลาซาลัสอีโกเมซ เขตเวลา UTC−06:00
เวลาออมแสง ใช้ในช่วงฤดูร้อน (ราวเดือนธันวาคมถึงกุมภาพันธ์) ได้แก่
# *เวลาฤดูร้อนชิลี* (Chile Summer Time, CLST) ใช้เขตเวลา UTC−03:00
# *เวลาฤดูร้อนเกาะอีสเตอร์* (Easter Island Summer Time, EASST) ใช้เขตเวลา UTC−05:00

ต่อมาตั้งแต่วันที่ 28 มกราคม พ.ศ. 2558 ทางการชิลีได้มีการปรับเขตเวลาโดยใช้ออฟเซตเวลาสากลเชิงพิกัดเป็นเวลาออมแสงอย่างถาวร ทำให้ชิลีมีเขตเวลาดังนี้
# *เวลามาตรฐานชิลี* (CLT) เขตเวลา UTC−03:00
# *เวลามาตรฐานเกาะอีสเตอร์* (EAST) เขตเวลา UTC−05:00

ชิลีใช้เวลามาตรฐานดังกล่าวมาตลอดปี 2558 ซึ่งในขณะเดียวกันทางการได้รับคำวิจารณ์จากสาธารณะในเรื่องผลกระทบของการใช้เวลาเดียวตลอดปี ทั้งเรื่องอัตราการขาดเรียนที่เพิ่มขึ้นของนักเรียนในช่วงฤดูหนาว คอมพิวเตอร์และอุปกรณ์อิเล็กทรอนิกส์ไม่สามารถแสดงเวลาที่ถูกต้อง (ตามเวลามาตรฐานที่รัฐบาลกำหนด) รวมทั้งยังมีรายงานว่าผลผลิตชาวสวนลดลงกว่า 15% เมื่อเทียบกับปีก่อนหน้าเนื่องจากชั่วโมงทำงานของแรงงานไม่สอดคล้องกับช่วงเวลาที่มีแสงอาทิตย์ทำให้งานไม่เกิดประสิทธิภาพ นอกจากนี้ยังทำให้ผู้ผลิตต้องจัดหาแสงสว่างเพิ่มเติมทำให้ปริมาณการใช้ไฟฟ้าสูงขึ้น จนกระทั่งปี พ.ศ. 2559 ทางการชิลีตัดสินใจเปลี่ยนแปลงเวลามาตรฐานให้สอดคล้องกับฤดูกาล โดยในชิลีแผ่นดินใหญ่กำหนดให้ใช้เขตเวลา UTC−04:00 ในช่วงฤดูหนาว ตั้งแต่เสาร์ที่สองของเดือนพฤษภาคมถึงเสาร์ที่สองของเดือนสิงหาคม นอกเหนือจากนี้ให้ใช้เขตเวลา UTC−03:00 ปี พ.ศ. 2560 ได้มีการตั้งเขตเวลาขึ้นใหม่ในแคว้นมากายาเนสและลาอันตาร์ตีกาชีเลนา โดยใช้ค่า UTC−03:00 เดียวตลอดทั้งปี ทำให้ชิลีแผ่นดินใหญ่มีเวลาที่ต่างกัน 2 เวลาเป็นครั้งแรก

## อ้างอิง




## แหล่งข้อมูลอื่น
* La Hora Oficial de Chile (เวลาอย่างเป็นทางการในชิลี), Servicio Hidrográfico y Oceanográfico de la Armada (หน่วยอุทกศาสตร์และสมุทรศาสตร์กองทัพเรือ)

หมวดหมู่:เวลา
หมวดหมู่:ประเทศชิลี
ซีซีทีวี 11

**ซีซีทีวี 11** เป็นสถานีวิทยุโทรทัศน์กลางแห่งประเทศจีน ออกอากาศรายการประเภทงิ้ว  ในประเทศจีน เริ่มออกอากาศ วันที่ 1 มกราคม พ.ศ. 2541

## โปรแกรมการออกอากาศ
right|thumb|ปักกิ่งโอเปร่า
* *ภาพยนตร์และละครโทรทัศน์*
* โอเปร่าท้องถิ่น
* *การ์เด้นแพร์*
* การศึกษากับผม
* *โรงละครในอากาศ*
* ปักกิ่งโอเปร่า

## ดูเพิ่ม
* ปักกิ่งโอเปร่า

## แหล่งข้อมูลอื่น
* เว็บไซด์อย่างเป็นทางการ 

หมวดหมู่:ซีซีทีวี
เวลามาตรฐานกัมพูชา

**เวลามาตราฐานกัมพูชา** ใช้เขตเวลา UTC+07:00 เวลาในประเทศกัมพูชาไม่มีช่วงออมแสง กัมพูชาอยู่ในโซนเวลาในเอเชีย ICT – เวลามาตราฐานอินโดจีน กัมพูชานำมาใช้ภายใต้มาตรฐาน ISO 8601 ในปี 2535

## ดูเพิ่ม
* พุทธศักราช

## อ้างอิง

หมวดหมู่:เขตเวลา
หมวดหมู่:ภูมิศาสตร์กัมพูชา
หมวดหมู่:สังคมกัมพูชา
CST

**CST** เป็นตัวย่อที่อาจหมายถึง
* เวลาในประเทศชิลี (Chile Standard Time)
* เซ็กซ์ทัวร์เด็ก (Child sex tourism)
ทะเลสาบไซ

**ทะเลสาบไซ** () เป็นหนึ่งในทะเลสาบฟูจิทั้งห้า ตั้งอยู่ทางตอนใต้ของจังหวัดยามานาชิ ใกล้กับภูเขาฟูจิ ทะเลสาบไซเป็นทะเลสาบที่ใหญ่ที่สุดเป็นดับดับ 4 และลึกที่สุดเป็นดันดับ 2 ในบรรดาทะเลสาบฟูจิทั้งห้า ส่วนที่ลึกที่สุดลึกกว่า 71.1 เมตร และยังมีพื้นน้ำสูงกว่าระดับน้ำทะเลราว 900 เมตร เท่ากับทะเลสาบโมโตซุและทะเลสาบโชจิ ซึ่งในอดีตทะเลสาบทั้งสามแห่งนี้ทะเลสาบแห่งเดียวกัน ก่อนที่การปะทุของภูเขาไฟฟูจิในปี ค.ศ. 864-868 ทำให้ธารลาวาไหลลงมาและแยกทะเลสาบออกเป็นสามแห่ง ส่วนหนึ่งของธารลาวาปัจจุบันสามารถพบได้ในอาโอกิงาฮาระ นอกจากนี้ยังมีหลักฐานชี้ว่า ทะเลสาบทั้งสามแห่งนี้มีทางน้ำใต้ดินเชื่อมกันอยู่

## อ้างอิง

## แหล่งข้อมูลอื่น

*Rafferty, John P. Plate Tectonics, Volcanoes, and Earthquakes. Rosen Publishing (2010), 

ไซ
ซีซีทีวี 12

**ซีซีทีวี 12** เป็นสถานีวิทยุโทรทัศน์กลางแห่งประเทศจีน ออกอากาศรายการประเภทสังคมและกฎหมาย ในประเทศจีน เริ่มออกอากาศวันที่ 28 ธันวาคม ค.ศ. 2004

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซีซีทีวี
จรูญ ธรรมศิลป์

**จรูญ ธรรมศิลป์** (ชื่อเล่น เป๊ะ) เกิดวันที่ 1 เมษายน พ.ศ. 2499 เป็นผู้กำกับ ค่ายผลิตละคร  ดาราวิดีโอ ช่อง 7 HD และมีผลงานเรื่องแรกคือเรื่อง เจ้าหญิงแตงอ่อน และได้สร้างผลงานละครหลังข่าวไว้อีกมากมาย เช่น รากนครา ฟ้าใหม่ หลงเงาจันทร์ ขิงก็ราข่าก็แรง จรูญ ธรรมศิลป์ เสียชีวิตลงอย่างสงบด้วยโรคมะเร็ง เมื่อช่วงเช้าวันที่ 11 พฤศจิกายน 2558 ที่โรงพยาบาลจุฬาภรณ์

## ผลงาน
### กำกับละครโทรทัศน์
สถานีโทรทัศน์สีกองทัพบกช่อง 7 
*ปราสาทมืด (2531)
*ห้องหุ่น (2532)
*หงส์ทอง (2533)
*มณีร้าว (2533)
*ตะวันชิงพลบ (2534)
*เมืองโพล้เพล้ (2535)
*ภาพอาถรรพณ์ (2535)
*แก้วสารพัดนึก (2535)
*ภูตแม่น้ำโขง (2535)
*นางทาส (2536)
*ศีรษะมาร (2536)
*ผยอง (2536)
*ทวิภพ (2537)
*วิมานมะพร้าว (2537)
*กระสือ (2537)
*โอ้...มาดา (2538)
*ภูตพิศวาส (2538)
*สายโลหิต (2538) กำกับร่วม
*แม่นาคพระนคร (2539)
*ญาติกา (2539)
*รัตนโกสินทร์ (2539)
*ปอบผีฟ้า (2540)
*การะเกด (2540)
*กิ่งไผ่ (2541)
*พลังรัก (2541)
*บ่วงหงส์ (2541)
*แม่นาค (2542)
*หนุ่มทิพย์ (2542)
*ม่านบังใจ (2543)
*รากนครา (2543)
*เงาใจ (2544)
*ปิ่นไพร (2544)
*บอดี้การ์ดสาว (2545)
*สาวน้อยในตะเกียงแก้ว (2545)
*สาวน้อย (2545)
*รุ่งทิพย์ (2545)
*นะหน้าทอง (2546)
*มหาเฮง (2546)
*สาวน้อยในตะเกียงแก้ว ภาค 2 (2547)
*ฟ้าใหม่ (2547)
*นางสาวส้มหล่น (2548)
*บ้านร้อยดอกไม้ (2548)
*เหมราช (2548)
*หลงเงาจันทร์ (2549)
*ขิงก็รา ข่าก็แรง (2549)
*ยายหนูลูกพ่อ (2549)
*ปู่โสมเฝ้าทรัพย์ (2550)
*สายใยสวาท (2551)
*เธอคือชีวิต (2551)
*คู่ป่วนอลวน (2551)
*มือนาง (2552)
*ตะวันยอแสง (2553)
*สวรรค์สร้าง (2553)
*บันไดดอกรัก (2554)
*อสูรน้อยในตะเกียงแก้ว (2555)
*อาญารัก (2556)
*คือหัตถาครองพิภพ (2556)

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่เสียชีวิตในปี พ.ศ. 2558
หมวดหมู่:ผู้กำกับละครโทรทัศน์ชาวไทย
ธนาคารมิตซูบิชิ ยูเอฟเจ

**ธนาคารมิตซูบิชิ ยูเอฟเจ** (, ) เป็นธนาคารที่ใหญ่ที่สุดของประเทศญี่ปุ่น และเป็นธนาคารที่ใหญ่ที่สุดเป็นอันดับแปดของโลก ก่อตั้งเมื่อวันที่ 1 มกราคม พ.ศ. 2549 จากการควบรวมกิจการของธนาคารโตเกียว-มิตซูบิชิ เข้ากับธนาคารยูเอฟเจ โดยธนาคารแห่งนี้ถือเป็นหน่วยหลักของมิตซูบิชิ ยูเอฟเจ ไฟแนนเชียล กรุ๊ป ในการให้บริการทางการเงินแก่ลูกค้าทั้งรายย่อยและรายใหญ่ ตลอดจนรัฐบาลทั่วโลก ถึงแม้ว่าลูกค้าส่วนใหญ่ของธนาคารจะเป็นลูกค้าภายในประเทศ แต่ธนาคารก็มีสัดส่วนลูกค้าในต่างประเทศมากถึง 35% และมีแนวโน้มเพิ่มขึ้นเรื่อย ๆ

## บริษัทในเครือ
*UnionBanCal Corporation (ถือหุ้น 100% )
*ธนาคารช่วงฮิง (ถือหุ้น 9.66%)
*มอร์แกน สแตนลีย์ (ถือหุ้น 22.41%) 
*Aberdeen Asset Management (ถือหุ้น 17.6%)
*ธนาคารกรุงศรีอยุธยา (ถือหุ้น 76.88%)
## อ้างอิง

## แหล่งข้อมูลอื่น
* Official site 
* Official site  
* Official site MUFG (Americas)

หมวดหมู่:ธนาคารในประเทศญี่ปุ่น
หมวดหมู่:บริษัทที่ก่อตั้งในปี พ.ศ. 2549
หมวดหมู่:มิตซูบิชิ
อากาศยานลำตัวแคบ

[thumb| เปรียบเทียบขนาดระหว่างเครื่องบิน[แอร์บัส เอ320 ของบริติชแอร์เวย์ (ลำตัวแคบ) กับโบอิง 777-300อีอาร์ของแอร์แคนาดา (ลำตัวกว้าง)]]

**อากาศยานลำตัวแคบ** หรือ **อากาศยานแบบมี[[ช่องทางเดิน]]เดียว** () คืออากาศยานที่มีความกว้างของลำตัวตั้งแต่ 3-4 เมตร (10-13 ฟุต) และมีการจัดวางที่นั่งแถวละตั้งแต่ 2-6 ที่นั่ง โดยอากาศยานที่มีข้อจำกัดด้านพิสัยการบินซึ่งไม่สามารถเดินทางข้ามทวีปหรือข้ามมหาสมุทรแอตแลนติกได้ถูกเรียกว่า "อากาศยานภูมิภาค" (Regional airliner)

ตรงข้ามกับ อากาศยานลำตัวกว้าง ซึ่งเป็นอากาศยานที่มีขนาดใหญ่กว่า และมักจะมีหลายชั้นโดยสาร โดยมีขนาดลำตัวตั้งแต่ 5-7 เมตร (16-20 ฟุต) และมีสองช่องทางเดิน โดยสามารถจุผู้โดยสารได้ตั้งแต่ 7-10 คนต่อหนึ่งแถว อากาศยานลำตัวกว้างสามารถบรรทุกผู้โดยสารได้ตั้งแต่ 200 ถึง 600 คน ในขณะที่ความจุสูงสุดของอากาศยานลำตัวแคบที่ใหญ่ที่สุด ได้แก่โบอิง 757-300 สามารถบรรทุกได้เพียง 289 คน

นักวิเคราะห์ด้านการบินคาดว่าจะมีอากาศยานใหม่กว่า 41,000 ลำ ในระหว่างปี 2015-2035 ซึ่งรวมกันมีมูลค่าสูงถึง 2.83 ล้านล้านเหรียญสหรัฐ โดยมูลค่านั้นแบ่งเป็นอากาศยานลำตัวแคบครึ่งหนึ่ง และอากาศยานลำตัวกว้างอีกครึ่งหนึ่ง หนึ่งในสามของอากาศยานลำตัวแคบนั้นคาดว่าจะเป็นแอร์บัส เอ320 และอีกหนึ่งในสามคือโบอิง 737

## ประเภท
[right|thumb|[แอร์บัส เอ320 เป็นอากาศยานลำตัวแคบ ในภาพของเวอร์จินอเมริกา]]
[right|thumb|[โบอิง 757 เป็นอากาศยานที่ได้รับความนิยมมากสำหรับการบินพิสัยปานกลาง ซึ่งเป็นหนึ่งในการออกแบบอากาศยานลำตัวแคบในสมัยใหม่ ในภาพของเดลตาแอร์ไลน์ ]]

### หกที่นั่งต่อแถว

## หมายเหตุ

## ดูเพิ่ม
* อากาศยาน
* อากาศยานลำตัวกว้าง
## อ้างอิง

หมวดหมู่:อากาศยานเชิงพาณิชย์
วิสิษฐ์ ตันสัจจา

**นายวิสิษฐ์ ตันสัจจา** อดีตรัฐมนตรีช่วยว่าการกระทรวงพาณิชย์ และอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์

## การทำงาน
วิสิษฐ์ ตันสัจจา เคยทำงานในบริษัท เอสโซ่ (ประเทศไทย) จำกัด ต่อมาได้ลาออกเพื่อไปรับตำแหน่งกรรมการรองผู้จัดการธนาคารทหารไทย จากนั้นก็ลาออกจากธนาคารทหารไทยอีกครั้ง และหันมาทำธุรกิจส่วนตัวในนามบริษัท วิทไทย จำกัด 

ในปี พ.ศ. 2523 นายวิสิษฐ์ ตันสัจจา ได้รับการชักชวนจาก บุญชู โรจนเสถียร รองนายกรัฐมนตรีฝ่ายเศรษฐกิจ ให้มารับตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ทำหน้าที่กำกับดูแลเรื่องน้ำมัน ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีช่วยว่าการกระทรวงอุตสาหกรรม แต่ก็รับตำแหน่งดังกล่าวได้เพียงเดือนเศษ ก็ได้ลาออกจากตำแหน่ง

หลังจากนั้นนายวิสิษฐ์ ตันสัจจา ได้รับการทาบทามจากนายบุญชูอีกครั้ง ให้เข้ามารับตำแหน่งกรรมการรองผู้จัดการธนาคารนครหลวงไทย แต่ก็รับหน้าที่ดังกล่าวได้ไม่นาน

## งานภาพยนตร์
วิสิษฐ์ ตันสัจจา เคยเป็นผู้สร้างภาพยนตร์ไทย เรื่อง "เพลงเหย่อย" เมื่อ พ.ศ. 2507 ซึ่งในปี พ.ศ. 2559 หอภาพยนตร์ (องค์การมหาชน) ได้ประกาศให้เป็นภาพยนตร์ที่ได้รับการขึ้นทะเบียนมรดกภาพยนตร์ของชาติครั้งที่ 6 ประจำปี พ.ศ. 2559

## เครื่องราชอิสริยาภรณ์

## อ้างอิง

หมวดหมู่:นักการธนาคารชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ประกายพฤกษ์ ศรุตานนท์

**ประกายพฤกษ์ ศรุตานนท์** (3 พฤศจิกายน พ.ศ. 2470 – 30 ธันวาคม พ.ศ. 2558) อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ และอดีตอธิบดีกรมชลประทาน

## ประวัติ
ประกายพฤกษ์ ศรุตานนท์ เป็นบุตรของหลวงนุภาณศิษยานุสรรค์ กับเจ้าตาวคำ ศรุตานนท์ (ธิดาพระยาราชวงศ์ (เจ้าน้อยบุญศรี บุตรรัตน์) กับเจ้าเวียงชื่น เทพวงศ์ และเป็นราชนัดดาในเจ้าหลวงพิริยเทพวงศ์ เจ้าผู้ครองนครแพร่องค์สุดท้าย) มีพี่สาว 1 คน คือ ประกายศรี ศรุตานนท์

## การทำงาน
ประกายพฤกษ์ ศรุตานนท์ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ในเดือนมีนาคม พ.ศ. 2524 และต่อมาได้ลาออกจาตำแหน่งในเดือนธันวาคมของปีเดียวกัน ต่อมาได้รับแต่งตั้งให้ดำรงตำแหน่งอธิบดีกรมชลประทาน ในระหว่างปี พ.ศ. 2527 ถึงปี พ.ศ. 2529

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:วิศวกรชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:สกุลเทพวงศ์
หมวดหมู่:วงศ์วรญาติ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรพรรดิมาลา
ซีซีทีวี 14

**ซีซีทีวี 14** () เป็นสถานีวิทยุโทรทัศน์กลางแห่งประเทศจีน ออกอากาศรายการประเภทเด็ก ในประเทศจีน เริ่มออกอากาศ วันที่ 28 มิถุนายน ค.ศ. 2003 มีการ์ตูนที่ออกอากาศ เช่น สพันจ์บ็อบ สแควร์แพนส์ และการ์ตูนอื่นๆ สถานีนี้ยังออกอากาศรายการประเภท เกมโชว์สำหรับเด็กอีกด้วย

## การออกอากาศ
ซีซีทีวี 14 ออกอากาศ 18 ชั่วโมง ตั้งแต่เวลา 06.00-24.00 ตามเวลาของประเทศจีน

## แหล่งข้อมูลอื่น
*เว็บไซต์อย่างเป็นทางการ

หมวดหมู่:ซีซีทีวี
เหมราช

**เหมราช** เป็นละครโทรทัศน์ไทยแนวดราม่า สร้างจากนวนิยายของ **วราภา** และเขียนบทโทรทัศน์โดย **ภาวิต** กำกับการแสดงโดย **จรูญ ธรรมศิลป์** ออกอากาศทุกวันพุธ–พฤหัสบดี เวลา 20.25 น. ทางสถานีโทรทัศน์สีกองทัพบกช่อง 7 ออกอากาศตอนแรกเมื่อวันที่ 6 กรกฎาคม 2548 และออกอากาศตอนสุดท้ายวันที่ 18 สิงหาคม 2548 นำแสดงโดย ศรราม เทพพิทักษ์ และ พัชราภา ไชยเชื้อ

## รายชื่อนักแสดง
* ศรราม เทพพิทักษ์ รับบทเป็น ปูรณิน (ปีเตอร์)
* พัชราภา ไชยเชื้อ รับบทเป็น ขจาริน (แจน)
* บัณฑิตา ฐานวิเศษ รับบทเป็น ปาลาวี
* อัมรินทร์ สิมะโรจน์ รับบทเป็น แอนดรูว์
* เจจินตัย อันติมานนท์ รับบทเป็น อลัน
* สุภาภร คำนวณศิลป์ รับบทเป็น ลีเมย์ (ริว)
* ศตวรรษ ดุลยวิจิตร รับบทเป็น จามร (เจมส์)
* สะอาด เปี่ยมพงศ์สานต์ รับบทเป็น คังเฉียว
* ดิลก ทองวัฒนา รับบทเป็น เจ้าอินทวงศ์
* ปนัดดา โกมารทัต รับบท ซอกเตียน
* วรรณวลัย โปษยานนท์ รับบท ซินเทีย
* โกวิท วัฒนกุล รับบท พิพิธ
* อัญชลี ไชยศิริ รับบท อี้หลิว
* ปราบ ยุทธพิชัย รับบท ไมค์
* เฉลิมพร พุ่มพันธ์วงศ์ รับบท ซ้ง
* มานพ อัศวเทพ รับบทเป็น เจ้าสัวซัน
* วีรินท์ เชยอรุณ รับบทเป็น รสมาลี (เทวี)
* พลกฤษณ์ จักรสุวรรณ รับบท แซม
* ด.ช.ศิรชัช เจียรถาวร รับบทเป็น คังบดี / อาคัง
* ด.ช.วรพนธ์ จิตตีธีรโรจน์ รับบท ปูรณิน (วัยเด็ก)
* พรรัมภา สุขได้พึ่ง รับบทเป็น วาลียา
* พงศ์ประยูร ราชอาภัย รับบทเป็น เจ้าอินทุวร

## ดูเพิ่ม
* รายชื่อละครโทรทัศน์ทางสถานีโทรทัศน์สีกองทัพบกช่อง 7

## อ้างอิง
* เหมราช เรื่องย่อละครเหมราช วราภา 

หมวดหมู่:ละครโทรทัศน์ไทย
หมวดหมู่:นวนิยายไทยที่ประพันธ์โดย วราภา
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์ไทยในปี พ.ศ. 2548
หมวดหมู่:ละครโทรทัศน์ไทยในคริสต์ทศวรรษ 2000
วอลเลย์บอลหญิงชิงแชมป์สโมสรเอเชีย 2015

**วอลเลย์บอลหญิงชิงแชมป์สโมสรเอเชีย 2015** () เป็นการแข่งขันที่จัดขึ้นของ AVC ชิงแชมป์สโมสร การแข่งขันนี้จัดขึ้นในประเทศ เวียดนาม

## การแบ่งกลุ่ม
*การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2014

** ถอนตัว*

## รอบแบ่งกลุ่ม
### กลุ่ม A

|}

|}

### กลุ่ม B

|}

|}

## รอบชิงชนะเลิศ

### รอบก่อนรองชนะเลิศ

|}

### รอบจัดอันดับที่ 5-8

|}

### รอบรองชนะเลิศ

|}

### รอบชิงอันดับที่ 7

|}

### รอบชิงอันดับที่ 5

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## รางวัล

***ผู้เล่นทรงคุณค่า** 
: ปลื้มจิตร์ ถินขาว (บางกอกกล๊าส)
***เซ็ตยอดเยี่ยม** 
: พรพรรณ เกิดปราชญ์ (บางกอกกล๊าส)
***ตัวตบหัวเสายอดเยี่ยม**
: มิยุ นากาโอกะ (ฮิซะมิสึสปริงส์)
: ริสะ ชินนาเบะ (ฮิซะมิสึสปริงส์)

***ตัวบล็อกยอดเยี่ยม**
: เหงียน ถิ หง็อก ฮวา (บางกอกกล๊าส)
: Yang Zhou (Zhejiang)
***ตัวตบตรงข้ามหัวเสายอดเยี่ยม**
: เฉิน วอนติง (ไต้หวันพาวเวอร์)
***ตัวรับอิสระยอดเยี่ยม** 
: ฑิฆัมพร ช้างเขียว (บางกอกกล๊าส)

## อ้างอิง

## แหล่งข้อมูลอื่น
*Asian Volleyball Confederation

หมวดหมู่: วอลเลย์บอลชิงแชมป์สโมสรเอเชีย
หมวดหมู่: กีฬาในเวียดนาม พ.ศ. 2558
หมวดหมู่: วอลเลย์บอลในปี พ.ศ. 2558
กาบรีแยล เปาลิสตา

**กาบรีแยล อาร์มังดู จี อาเบรว** () หรือที่รู้จักกันในชื่อ **กาบรีแยล เปาลิสตา** (Gabriel Paulista) หรือ **กาบรีแยล** (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลิกา ประเทศสเปน

กาบรีแยล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้  ทุกคนจึงดิ้นรนทำทุกอย่างเพื่อปากท้อง สำหรับกาบรีแยลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ

กาบรีแยลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบิยาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015

ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีแยลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีแยลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม

กาบรีแยลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง

นอกจากนี้แล้วกาบรีแยลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก 

ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีแยลย้ายไปสู่บาเลนเซีย ในลาลิกา ของสเปน ด้วยสัญญาเป็นเวลา 5 ปี

## อ้างอิง

## แหล่งข้อมูลอื่น

หมวดหมู่:นักฟุตบอลชาวบราซิล
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลบาเลนเซีย
หมวดหมู่:บุคคลจากเซาเปาลู
นิตไตจิ

**คากูโอซันนิตไตจิ** () หรือ **วัดญี่ปุ่น-ไทย** เป็นวัดพุทธในนครเขตชิกูซะ นาโงยะ จังหวัดไอจิ ประเทศญี่ปุ่น วัดแห่งนี้เป็นวัดพุทธที่ไม่ขึ้นกับสำนักและนิกายใด ๆ ทุกวันที่ 21 ของเดือน บริเวณหน้าวัดจะมีการจัดถนนคนเดินขนาดใหญ่

## ประวัติ
นิตไตจิสร้างขึ้นใน พ.ศ. 2447 เพื่อใช้เป็นสถานที่ประดิษฐานพระพุทธรูปนามว่า "พระพุทธศากยมุนี" ซึ่งได้รับพระราชทานจากพระบาทสมเด็จพระจุลจอมเกล้าเจ้าอยู่หัว ชื่อนิตไตจินั้น มาจากการประสมตัวอักษรคันจิ 日 ที่หมายถึงญี่ปุ่น กับ 泰 ที่หมายถึงไทย ดังนั้นจึงมีอึกชื่อหนึ่งว่า **วัดญี่ปุ่น-ไทย** นอกจากนี้ ภายในวัดยังมีพระบรมราชานุสาวรีย์ของรัชกาลที่ 5 ตั้งอยู่ด้วย เพื่อเป็นเกียรติและแสดงถึงมิตรไมตรีของทั้งสองประเทศ ภายในวัดยังมีระฆังยักษ์ สลักอักษรพระปรมาภิไธยย่อของรัชกาลที่ 5 และรัชกาลที่ 9 นอกจากนี้ ในเขตกำแพงวัดยังมีสถูปเจดีย์ศิลปะแบบอินเดีย ภายในประดิษฐานพระบรมสารีริกธาตุจากเมืองกบิลพัสดุ์ ซึ่งรัชกาลที่ 5 ได้พระราชทานแบ่งมาตั้งอยู่อีกด้วย

## ระเบียงภาพ

ไฟล์:タイ国皇太子像 - panoramio.jpg|พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
ไฟล์:Nittaiji 20210515-07.jpg|ป้ายระบุการมอบพระพุทธศากยมุนีและป้ายมอบพระไตรปิฎกจากประเทศไทย
ไฟล์:Nixtutaiji8.JPG|พระพุทธศากยมุนี
ไฟล์:Nixtutaiji9.JPG
ไฟล์:Nixtutaiji10.JPG
ไฟล์:Nixtutaiji11.JPG
ไฟล์:Nixtutaiji2.JPG|ตลาดถนนคนเดิน
ไฟล์:Nixtutaiji3.JPG
ไฟล์:Nixtutaiji4.JPG
ไฟล์:Nixtutaiji5.JPG
ไฟล์:Nixtutaiji7.JPG

## แหล่งข้อมูลอื่น

* Nittai-temple official website
* Ministry of Foreign Affairs of Japan website
* Royal Thai Embassy website

หมวดหมู่:วัดในประเทศญี่ปุ่น
หมวดหมู่:สิ่งก่อสร้างในนาโงยะ
หมวดหมู่:รัชกาลที่ 5
หมวดหมู่:ความสัมพันธ์ญี่ปุ่น–ไทย
ไผ่รวก

**ไผ่รวก** () เป็นไผ่ขนาดค่อนข้างเล็ก เหง้ารวมเป็นกอแน่น กาบหุ้มลำต้นรัดแน่น ไม่หลุดจนแก่ ยอดกาบเรียงสอบไปหาปลาย ไม่มีติ่งปลายกาบ ใบเดี่ยวเรียงสลับ 2 แถว ทนแล้งได้ดี กระจายพันธุ์ทั่วทุกภาคของประเทศไทย นิยมปลูกกันลมหรือปลูกเป็นรั้ว พบครั้งแรกในประเทศไทย ชื่อสปีชีส์ตั้งเป็นเกียรติให้แก่ประเทศไทย กระจายพันธุ์ใน ยูนนาน พม่า ลาว ไทย เวียดนาม ศรีลังกา บังกลาเทศ มาเลเซีย

## อ้างอิง

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 86
*Thailand bamboos 
*Kew.org
*Tropical plants
*The Plant List 
*Bamboo for you

หมวดหมู่:ไผ่
หมวดหมู่:พืชเหง้า
วัดแสนสุข (จังหวัดเพชรบูรณ์)

**วัดแสนสุข** เป็นวัดราษฎร์มหานิกาย ตั้งอยู่บ้านห้วยโป่ง ตำบลวังชมภู อำเภอเมือง จังหวัดเพชรบูรณ์ ได้ประกาศตั้งเป็นวัดเมื่อปี พ.ศ. 2482 ครอบคลุมเนื้อที่ประมาณ 5 ไร่

วัดแสนสุขมีเจ้าอาวาสปกครองตามลำดับดังนี้ (เริ่มจากที่พอสืบทราบได้ เนื่องจากไม่มีบันทึกตั้งแต่ต้นตั้งวัด)
#(ไม่ทราบปีที่แน่ชัด)หลวงพ่อสำอาง — (มรณภาพ)
# พ.ศ. ?–2521 พระอธิการศรีทัศน์ (ไม่ทราบฉายา) (มรณภาพ)
# พ.ศ. 2521–2536 พระอธิการแปลง โกวิโท (มรณภาพ)
#พ.ศ. 2537–2545 พระอธิการวิชาญ ปริชาโน (มรณภาพ)
#พ.ศ. 2546–2553 พระอธิการชาติชาย อภิปุญฺโญ (ลาสิกขา)
#พ.ศ. 2554–2555 พระอธิการทองคำ อคฺคธมฺโม (ลาออก)
#พ.ศ. 2555–2558 พระอธิการประมาณ  ชินาสโภ 
#พ.ศ. 2558-2566 เจ้าอธิการประมาณ  ชินาสโภ(เป็นเจ้าคณะตำบลวังชมภูเขต ๒)
#พ.ศ. 2566-ปัจจุบัน พระครูพัชรธรรมเกษม (ประมาณ ชินาสโภ) (ได้รับพระราชทานตั้งเป็นพระครูสัญญาบัตร เจ้าคณะตำบลชั้นโท)

หน่วยงานอื่นๆภายในวัด
#หน่วยอบรมประชาชนประจำตำบลวังชมภู
#ทีมฟุตบอลเยาวชนเด็กวัดเอฟซี
#กลุ่มสัมมาชีพวัดแสนสุข

## ดูเพิ่ม
* รายชื่อวัดในจังหวัดเพชรบูรณ์

## อ้างอิง

แสนสุข
ว่านดอกสามสี

**ว่านดอกสามสี ** () เป็นพืชเบียนในวงศ์ดอกดิน เป็นพืชปีเดียว ขึ้นบนรากของพืชชนิดอื่น ลำต้นขนาดเล็กอยู่ใต้ดิน ดอกเดี่ยว กลีบสีม่วงเข้ม บานอยู่ได้ 2-3 วันจึงเริ่มโรย ผลเป็นฝัก แก่แล้วแตก ออกดอกช่วงเดือนพฤษภาคม–ตุลาคม พบครั้งแรกในประเทศไทยโดยหมอคาร์ ชาวไอริชที่จังหวัดน่าน เมื่อ 22 กุมภาพันธ์ พ.ศ. 2455 ชื่อสปีชีส์ตั้งขึ้นเป็นเกียรติให้กับประเทศไทย 

พบที่อินเดีย และพม่า ในไทยพบแทบทุกภาค ภาคใต้ถึงชุมพร พบมากตามเขาหินปูน ความสูง 300-800 เมตร 

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 38
* ราชันย์ ภู่มา. สารานุกรมพืชในประเทศไทย(ฉบับย่อ ). กรุงเทพมหานคร. 2558 หน้า 389

หมวดหมู่:วงศ์ดอกดิน
หมวดหมู่:พืชเบียน
จันทนา

**จันทนา** () เป็นพืชในสกุลจันทนา วงศ์เข็ม เปลือกต้นสีเทาอ่อน แตกเป็นร่องเล็กๆ ตามความยาวของลำต้น เนื้อไม้สีขาวหรือเหลืองอ่อน ใบเดี่ยว หูใบเป็นแบบหูใบร่วม ดอกช่อ ออกตามปลายกิ่ง ดอกย่อยสีขาว มีกลิ่นหอม ผลรูปกลมรี ในสมัยโบราณใช้แก่นของต้นทำยาแทนจันทน์ขาวที่หายากและราคาแพง 

## อ้างอิง
* ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 299

หมวดหมู่:สกุลจันทนา
หมวดหมู่:สมุนไพร
จันทน์ขาว

**จันทน์ขาว** () เป็นพืชในวงศ์ย่านตีเมีย บางครั้งเรียก *แก่นจันทน์* หรือ *จันทน์หิมาลัย* ใช้เป็นสมุนไพรบำรุงประสาท แก้ร้อนใน กระหายน้ำ ปลูกมากทางภาคใต้ของประเทศอินเดียตั้งแต่เมืองไมซอร์จนถึงมัทราส ชาวฮินดูใช้เป็นยาแก้ไข้ บดเป็นผงผสมในยาทาแก้ไฟลามทุ่ง ผื่นคันเรื้อรัง เมื่อนำมากลั่นด้วยไอน้ำจะได้น้ำมันจันทน์ขาว สีเหลืองอ่อน มีกลิ่นหอม ใช้ผสมในเครื่องหอมและสบู่ ใช้แกะสลักเป็นพระพุทธรูป หรือใช้ทำของใช้ เช่น พัด ใช้ในพิธีเผาศพของชนชั้นสูง และใช้สำเร็จโทษเจ้านายชั้นสูงที่กระทำความผิด
thumb|left|ดอกจันทน์ขาวในอินเดีย

## อ้างอิง

* ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 28
* ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 298 – 299

## แหล่งข้อมูลอื่น
*
*Scoop. It ! On Indian Sandalwood Tree, India, highlighting all major 'recent' research activities and achievements involving Sandalwood http://www.scoop.it/t/santalum-album-indian-sandalwood 
* Homepage of Professor Satyahari Dey, at Department of Biotechnology, IIT Kharagpur, India: Working on Indian Sandalwood since 20 years http://iitkgp.ac.in/fac-profiles/showprofile.php?empcode=aUmUR 
* Contains a detailed monograph on *Santalum album* (Chandana) as well as a discussion of health benefits and usage in clinical practice.  Available online at http://www.toddcaldecott.com/index.php/herbs/learning-herbs/379-chandana 

หมวดหมู่:วงศ์ย่านตีเมีย
หมวดหมู่:สมุนไพร
หมวดหมู่:พืชที่ใช้ทำของใช้
มะลิภูหลวง

**มะลิภูหลวง ** () เป็นไม้พุ่มรอเลื้อยในวงศ์มะลิ ใบเดี่ยวรูปไข่หรือรูปรี ดอกช่อออกที่ปลายยอด ดอกย่อยมีตั้งแต่ 10 ดอกขึ้นไป กลีบดอกเป็นหลอด ปลายแยกเป็น 7 กลีบ กลิ่นหอมแรง ออกดอกเดือนกันยายน–พฤศจิกายน กระจายพันธุ์ในป่าดิบเขาในอุทยานแห่งชาติเขาใหญ่และเขตรักษาพันธุ์สัตว์ป่าภูหลวง จังหวัดเลย พบครั้งแรกโดยหมอคาร์ ที่อุทยานแห่งชาติเขาใหญ่ จังหวัดนครนายก 

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 189

หมวดหมู่:สกุลมะลิ
เจ้าหญิงลัลลา เคาะดีญะฮ์

**เจ้าหญิงลัลลา เคาะดีญะฮ์** (; ประสูติ: 28 กุมภาพันธ์ พ.ศ. 2550) เป็นพระราชธิดาในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระเชษฐาคือ เจ้าชายมูลัย ฮะซัน มกุฎราชกุมารแห่งโมร็อกโก

หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง

## อ้างอิง

หมวดหมู่:เจ้าหญิงโมร็อกโก
หมวดหมู่:บุคคลจากราบัต
หมวดหมู่:พระราชวงศ์ที่ทรงพระเยาว์